ایمام رضا

علی بن موسی (امام رضا، ابوالحسن، ابوعلی، صابیر، زکی، ولی، وفی، صدیق، رضی، شمس‌الشموس، معین‌الضعفا و الفقرا، غریب‌الغربا، سیراج‌الله، نورالهدا، قره‌عین‌المومنین، مکیده‌المولححیدین، کفوالملیک، رب‌السریر، ریاب‌التدبیر، شمس‌الطوس، مارال ضامینی، عالم آل‌محممد، ثامین‌الحوجج) شیعهلرین سککیزینجی ایمامیدیر کی ۱۴۸اینجی هیجری ایلینین رمضان آیینین ۱۹اونجو گونونده مدینه شهرینده آنادان اوْلوبدور. اونون آتاسی کاظم -شیعه‌لرین یئددینجی امامی- و آناسیدا ام‌البنین‌دیر. ایرانین رضوی خوراسان اوستانینین مرکزی -مشهد شهری- ایمام رضانین مقبره‌سینی اؤزونده یئرلشدیریب و ایلده چوخلو زاییرلری اؤزونه جذب ائدیر.

 ایمامت 
ریضا آتاسی -کاظیم- اوله‌ندن سوْنرا، ۲۰ ایل موددتینده ایمامت ائتدی کی اونون ۱۷ ایلی مدینه‌ده و اوچ ایلیده خوراساندایدی. او مدینه‌ده صادیقین عئلمییه حوزه‌سینین تکمیلینده چالیشدی و چوخلو اویرنجیلری تربییه ائتدی. او هارون‌الررشید و مأمونون خیلافتلری دووره‌سینده یاشاییردی. مأمون کی ایرانلیلارین شیعه اماملارینا اوْلان علاقه‌لرینی گوردی، رضانی جبریله مدینه‌دن خوراسانا گتیریب، اوز ویلایتعهدی عونوانیندا ائعلان ائتدی.

 ویلایتعهدلیق 
مأمونون دستوریله اونون حوضوروندا بیر پارا موناظیره‌لر برپا اولدی. بۇ موناظیره‌لرین بیرینده، ریضا آیری مذهبلرین عالیملریله دانیشیغا مشغول اولدی. هربذه اکبر (زرتوشتی)، رأس‌الجالوت (یهودی)، جاثلیق (مسیحی) و عمران (صاییبی) رضایله اوْلان موناظیره‌ده، رضانین عقیده‌لر و سوزلرینه مغلوب اوْلوب، مسلمان اوْلدولار.

 حدیثلر 
رضادان چوخلو حدیثلر نقل اوْلوبدور کی اونلارین ان اونملیسی «سلسله‌الذهب» حدیثیدیر کی او نئیشابوردان گئده‌نده اونو دئدی: «منه آتام کاظم آتاسیندان صادق آتاسیندان باقر آتاسیندان سجاد آتاسیندان حسئین آتاسیندان علی دئدی: عزیزیم و گوزلریمین ایشیغی، محمد دئدی: جبرییل منه دئدی ائشیدیب که آلله بویورور: لااله‌الاالله کلمه‌سی منیم داواملی قالامدیر، پس هرکس اونا داخل اولسا، منیم عذابیمدان آماندادیر». رضا بیر نئچه قدم حرکت ائدیب، سوْنرا قاییدیب دئدی: شرطلریله و منده او شرطلردن بیری‌ام».

 قایناق‌لار 

 اینگلیسجه ویکی‌پئدییا
 ایرانیکا ائنسیکلوپئدییاسی 

بؤلمه:ایماملار
بؤلمه:شیعه ایماملاری